
পাক্ষিক জনমত  ও প্রতিক্রিয়া প্রতিবেদন ’ জুন-২০২৬ (২য় পক্ষ)

স্থানীয়বিষয়সমূহ:
সিলেট জেলার জেলা প্রশাসক মো: সারোয়ার আলম এঁর বদলি আদেশ জারির পর থেকে জেলার বিভিন্ন সামাজিক সংঘটন এই বদলি আদেশ বাতিলের লক্ষ্যে নানাবিধ কর্মসূচি পালন করে আসছেন।হযরত শাহজালাল (র.) এঁর মাজারকে কেন্দ্র করে সৃষ্ট ঘটনার পিরিপ্রেক্ষিতে জেলা প্রশাসক সারোয়ার আলমের বদলি হয়েছে বলে সিলেটের জনগণ ধারণা পোষণ করে বদলীকৃত জেলা প্রশাসক মো: সারোয়ার আলমকে পুনর্বহালের দাবি জানাচ্ছেন। 
রাজনৈতিকপরিস্থিতি:
সিলেট জেলার সার্বিক রাজনৈতিক পরিস্থিতি স্বাভাবিক রয়েছে। সকল রাজনৈতিক দল স্বতঃস্ফূর্ত এবং ব্যাপক উৎসাহ-উদ্দীপনার সাথে তাদের রাজনৈতিক কার্যক্রম পরিচালনা করছে বলে জনমতে জানা যায়।
আইনশৃঙ্খলাপরিস্থিতি:
সিলেট সিটি কর্পোরেশন এলাকায় ছিনতাইকারীদেরকে অব্যাহতভাবে আইনের আওতায় নিয়ে এসে দৃষ্টান্তমূলক শাস্তির ব্যবস্থা অব্যাহত রয়েছে বলে জনমতে প্রকাশ। এই উদ্যোগকে সাধুবাদ জানিয়েছেন আপামর সিলেটবাসী। বিশেষ করে ক্বীন ব্রীজ এলাকাকে ছিনতাইকারী ও মাদকসেবীদের  হাত থেকে মুক্ত করার প্রয়াস প্রশংসা কুড়িয়েছে। উক্ত এলাকায় পুলিশ মোতায়েন থাকায় পথচারীসহ সকলে এই এলাকায় নিরাপদে চলাফেরা করছেন বলে জানা যায়। এই পরিস্থিতি অব্যাহত থাকবে বলে তাদের প্রত্যাশা।
দ্রব্যমূল্যপরিস্থিতি:
সিলেট জেলার সার্বিক দ্রব্যমূল্য পরিস্থিতি কিছুটা উর্দ্ধগতি পরিলক্ষিত হচ্ছে বলে জনমতে জানা যায় । বাজারে শাক-সবজির সরবরাহে ঘাটতি দেখা দেয়ায় নিত্যপ্রয়োজনীয় সবজির দাম বৃদ্ধি পাচ্ছে বলে জানান ব্যবসায়ীরা।
এছাড়া চাল, ভোজ্য তেল, চিনি, মাছ, মাংস ও ডিমের দাম স্থিতিশীল রয়েছে বলে জনমতে জানা যায়।
সাম্প্রদায়িকসম্প্রীতি:
হযরত শাহজালাল (র:) এবং হযরত শাহপরান (র:) এর পুণ্যভূমি সিলেটে আবহমান কালব্যাপী সাম্প্রদায়িক সম্প্রীতি বিরাজমান রয়েছে। এ জেলার মানুষ পারস্পরিক শ্রদ্ধা,সহনশীলতা ও ধৈর্য্যের সাথে সহাবস্থান করছেন জনমতে জানা যায়।
লোডশেডিংপরিস্থিতি:
বিগত মাসের তুলনায় সিলেটে লোডশেডিংয়ের তীব্রতা আবারো বেড়েছে বলে জনমতে জানা যায়। বিদ্যুৎ ব্যবস্থার উন্নতিকল্পে জোরালো পদক্ষেপ কামনা করছেন সচেতন সিলেটবাসী। কেবলমাত্র জেলা সদরেই নয় উপজেলাগুলোতে একই অবস্থা চলমান থাকায় জনজীবনে স্থবিরতা পরিলক্ষিত হচ্ছে।
জনস্বাস্থ্য:
সিলেটে হাম রোগী বৃদ্ধি পাওয়ায় আইসিইউ বেডের সংখ্যা বৃদ্ধি করার সিদ্ধান্ত নেয়া হয়েছে বলে ওসমানী মেডিকেল কলেজ হাসপাতালে পরিচালক ব্রিগেডিয়ার জেনারেল মনির ওমর রাশেদ সূত্রে জানা যায়।বর্তমানে ওসমানী মেডিকেল কলেজ হাসপাতাল ও শামসুদ্দিন হাসপাতাল মিলিয়ে শিশু আইসিইউ  বেড সংখ্যা মোট ৩৪ টি বলে জানা যায়। সিলেট বিভাগীয় স্বাস্থ্য পরিচালকের কার্যালয় সূত্রে জানা যায়, এ পর্যন্ত সিলেট বিভাগে হামের উপসর্গে ৩৫ জন শিশুর মৃত্যু হয়েছে।

আবহাওয়াওপরিবেশ:
সিলেট ও সুনামগঞ্জের পাথরকুয়ারীগুলো চালুর সম্ভাব্যতা যাচাইয়ে গঠিত উচ্চ পর্যায়ের কমিটি কাজ শুরু করেছে বলে স্থানীয় গণমাধ্যম  ও জনমত সূত্রে জানা যায়। 

